Kilwinning

Kilwinning (skotsk-gælisk: Cill D’Fhinnein; skotsk: Kilwinnin) er en by (town) i regionen North Ayrshire i Skottland. Den er ved et betydningsfullt krysningspunkt og overfart til elven Garnock, nord for  Irvine, rundt 34 km sørvest for Glasgow. Kilwinning var også et verdslig sogn.Wilson, Rev. John Marius (1854): The Imperial gazetteer of Scotland. Bind II. Gordon-Zetland. s. 219–221. Med ankomsten av jernbanen ble byen kjent som «The Crossroads of Ayrshire» (Veikrysset i Ayrshire).«Kilwinning At the Crossroads of Ayrshire», Kilwinning.org 

Dagens Kilwinning har blitt effektivt forbigått av en seksjon med to kjørebaner av hovdveien A78, som siden 1961 har passert en tre kvarters mil sør for byen. Dette har lettet byen fra sitt tidligere rykte som en flaskehals, men samtidig har det ikke gitt potensielle besøkende større grunn til å stikk innom.«Kilwinning», Undiscovered Scotland Terrenget rundt Kilwinning er flatt mot sørøst, men kupert mot nordvest. Havet ligger nær Kilwinning i sør-vest. Det høyeste punktet i nærheten er 333 meter over havet, 9,6 km nord for Kilwinning.Beregnet fra høydedata (DEM 3") fra Viewfinder Panoramas Digital elevation Model

Folketallet er for 2020 beregnet til 16 100 innbyggere.«Mid-2020 Population Estimates for Settlements and Localities in Scotland» . National Records of Scotland. 31 mars 2022

 Etymologi 
Kilwinning, skrevet som Kilwinin i 1202, er et gælisk navn som betyr «kirken Saint Finnan» (gælisk Finnean). Cill er et gammelt gælisk ord som ikke lenger er i bruk, som stammer fra latin, cella, Place name of the week: Kilwinning - Cill D'Fhinnein, The Scotsman «avlukke» i betyndingen «munkecelle», som også celle på norsk. celle, NAOB Dette vises mange ganger i Skottland i navn som begynner med Kil-. Navnet Finnean er en diminutiv form, relatert til Findbarr eller Finnian av Moville som døde i 579 e.Kr.«Den hellige Finnian av Moville (~493-~579)», Den katolske kirke Innenfor selve Kilwinning finnes St Winning's Well. Formen med -w- viser britisk eller før-gælisk innflytelse. Den gæliske formen betyr bokstavelig talt «din Finnan-kirke», hvor D'en representerer «din», en måte å betegne helgener i noen gæliske stedsnavn.

 Dagens Kilwinning 
I 1966 falt Kilwinning innenfor området betegnet Irvine New Town. Kilwinning ekspanderte raskt med nye eiendommer bygget på omkringliggende jordbruksland for å møte den planlagte befolkningsøkningen.

I dag består Kilwinning av det historiske sentrum, Bridgend (som opprinnelig var en egen landsby), begge nå omgitt av eiendommene Corsehill, Woodwynd, Blacklands, Pennyburn, Whitehirst Park og Woodside, med de tre siste lagt til etter at det ble innlemmet i Irvine New Town.

Eldre innbyggere omtaler noen ganger Blacklands som «Ironworks» etter Eglinton Iron Works som en gang eksisterte i området, den eneste gjenlevende bygningen fra den tiden er nå Nethermains Community Center, selv om «slaggbakken» i mange år ruvet over området. Den ble ryddet i 1979, og fra der steinmassen som ble brukt til å bygge terminalen ved Hunterston, er nå anlagt som Almswall Park.

Hovedgaten i Kilwinning har på 2000-tallet blitt pusset opp som en del av regenereringen av Irvine Bay-området av Irvine Bay Regeneration Company.Irvine Bay Regeneration

Referanser

 Eksterne lenker 


Kilwinning Community Council 
Kilwinnings nettsted
The Gazetteer for Scotland

Kategori:Byer i North Ayrshire